## Slovensko pripovedništvo v drugi polovici 20. stoletja

Predelaj v e-gradivih poglavje Sodobno slovensko pripovedništvo (Slovensko pripovedništvo v drugi polovici 20. stoletja). V pomoč ti je spletna stran <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pripovednistvo-/sodobno-slovensko-pripovednistvo/uvod-281/>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve.

|  |  |
| --- | --- |
| **Predznanje** | V obliki miselnega vzorca zapiši, kaj že veš o slovenski književnosti po 2. svetovni vojni. Zapiši tudi, kaj veš o politično-kulturnih razmerah po 2. svetovni vojni v Sloveniji. |
| **Cilji** | S številkami 1–8 označi, kaj od navedenega bi postavil za svoj prvi, kaj za nadaljnje cilje:   * pojasniti, katere ideološke cilje je skušala uresničiti slovenska književnost, tudi pripovedna proza, v prvih povojnih letih; * razložiti, kakšna je bila družbenopolitična vloga povojne pripovedne proze; * spoznati povojne generacije slovenskih pisateljev; * razložiti, katere smeri so se razvile v sodobnem slovenskem pripovedništvu in kaj je za njih značilno; * našteti teme in motive v sodobnem slovenskem pripovedništvu; * razložiti, katere zvrsti so se razvile v sodobnem slovenskem pripovedništvu; * natančno načrtovati svoje delo; * spremljati in ovrednotiti delo (samoevalvacija). |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  – zna pojasniti, katere ideološke cilje je skušala uresničiti slovenska književnost, tudi pripovedna proza, v prvih povojnih letih;  – zna razložiti, kakšna je bila družbenopolitična vloga povojne pripovedne proze;  – pozna povojne generacije slovenskih pisateljev;  – zna razložiti, katere književne smeri so se razvile v sodobnem slovenskem pripovedništvu in kaj je za njih značilno (<http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pripovednistvo-/sodobno-slovensko-pripovednistvo/uvod-281/>);  – zna našteti motive in teme, ki so značilne za sodobno slovensko pripovedništvo;  – razloži, katere zvrsti in vrste so se razvile v sodobnem slovenskem pripovedništvu;  – primerja povojni socialni realizem s predvojnim;  – razloži, kdaj začnejo v sodobnem slovenskem pripovedništvu nastajati prve modernistične pripovedi in kako se modernistična pripovedna tehnika razlikuje od tradicionalne;  – pozna kakšno slovensko reistično delo in razloži, kaj je značilno za reizem;  – razloži, po katerih pripovednih postopkih prepoznamo postmodernistično delo in našteje nekaj postmodernističnih avtorjev;  – prepozna dela magičnega realizma in zna razložiti njegove značilnosti;  – zna pojasniti, kaj pomeni izraz žanrska poezija;  – razloži, kako se je povojna slovenska književnost povezovala z drugimi umetniškimi področji (film, slikarstvo …);  – zapiše svoj notranji monolog in opiše en dan svojega življenja v slogu reizma. |
| **Samoevalvacija** | V e-Listovniku dopolni povedi:   1. S čim si bil zadovoljen pri učenju? 2. Kaj ti je posebno dobro uspelo? 3. Kaj bi lahko izboljšal? 4. Kaj si pri tem spoznal o sebi/svojem delu? 5. Kako boš učenje zastavil prihodnjič? |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pripovednistvo-/sodobno-slovensko-pripovednistvo/uvod-281/>, 20. 10. 2017

– Pavlič, Pezdirc Bartol, Lah, Lenaršič, Perko: Berilo 4, Umetnost besede. Ljubljana: Mladinska knjiga, 2010.